Virallinen lehti nro C 292 , 21/09/1998 s. 0061



A4-0268/98 Päätöslauselma yhteisön talousarvion varojen tuottamista koroista Euroopan parlamentti, joka - ottaa huomioon 10. huhtikuuta 1997 antamansa päätöslauselman, jossa olevat huomautukset ovat osa päätöstä vastuuvapauden myöntämisestä komissiolle Euroopan unionin yleisen talousarvion toteuttamisesta varainhoitovuonna 1995 ((EYVL C 132, 10.4.1997, s. 137.)), - ottaa huomioon työjärjestyksensä 148 artiklan, - ottaa huomioon talousarvion valvontavaliokunnan mietinnön (A4-0268/98), A. korostaa, että Euroopan unionin talousarviosta siirretään usein huomattaviakin rahasummia erilaisille taloudellisille alueille, julkishallinnolle ja taloudellis-sosiaalisille ryhmille, B. ottaa huomioon, että kyseisten siirtojen myötä kolmansien osapuolien käytettäviksi tulee usein rahasummia, joita ei käytetä tarkoitettuun toimintaan kahdesta syystä: - välittävät laitokset viivästyttävät varojen saattamista lopullisten edunsaajien käyttöön, - epäselvyydet rahoitettavan toiminnan täytäntöönpanossa, minkä seurauksena annettu rahoitus joudutaan palauttamaan, C. ottaa huomioon, että varojen käyttäminen muihin kuin määritettyihin käyttötarkoituksiin hyödyttää perusteettomasti varoja hallussaan pitävää kolmatta osapuolta ja on vahingoksi Euroopan unionin talousarviolle, koska korot jäävät saamatta, D. katsoo, että mainittu epäoikeudenmukainen tilanne johtuu siitä, että nykyinen lainsäädäntö on vaillinainen ja hajanainen, ja että tärkeimmille talousarvion osille on siis tarpeellista saada aikaan seuraavia seikkoja koskevat täydelliset määräykset: a) siirretyn summan tuottamien korkojen omistusoikeus summan maksuhetkestä aina sen käyttöhetkeen asti tai siihen asti, kun summa palautetaan yhteisön talousarvioon, b) korkojen käyttötarkoitus; Yhteinen maatalouspolitiikka 1. Huomauttaa, että silloin kun tilejä selvitettäessä päädytään vaatimaan perusteettomasti maksettua summaa takaisin, edunsaajien käyttöön jää valtavia rahasummia takaisinmaksumääräyksen eräpäivään asti, mistä aiheutuu korkotulojen menetys, joka voi olla suuruudeltaan useita satoja miljoonia; 2. Kehottaa komissiota tekemään esityksiä varainhoitoasetuksen, täytäntöönpanoa koskevien yksityiskohtaisten sääntöjen ja alakohtaisten säädösten muuttamisesta siten, että edunsaajien saamat korot on palautettava perusteettoman maksusuorituksen päivämäärästä lukien; Rakennepolitiikka 3. Huomauttaa, että myöskin silloin kun kyseessä ovat rakennerahastoja koskevat rahoituksen netto-oikaisut, ongelmana on maksupäivästä lukien kertyneiden korkojen takaisinsaaminen; 4. Painottaa, että kyseessä olevalla alalla on lisäongelmana myös se, että nimetyt viranomaiset viivyttelevät toimittaessaan varat todellisten edunsaajien käyttöön ja saavat korkotuloa, jota mahdollisesti käytetään muihin kuin rakennepoliittisiin tarkoituksiin (laitoksen toiminnan ylläpitämiseen jne.); 5. Esittää, että uusilla rakennerahastoista ja koheesiorahastosta annettavilla asetuksilla säädettäisiin a) rahoituksen netto-oikaisusummille niiden ennakkomaksuajankohdasta alkaen kertyneiden korkojen palauttamisesta unionin talousarvioon, b) velvollisuudesta käyttää lopullisille edunsaajille tulevien maksusuoritusten viivästymisajan korot samaan tarkoitukseen, kuin mihin rahoitus on tarkoitettu, ja velvollisuudesta antaa loppuselvitys komissiolle; Sisäiset toimet 6. Katsoo, että silloin kun perusteeton maksusuoritus palautetaan, takaisinmaksumääräyksen on katettava pääoman lisäksi perusteetta saatu korkotuotto takaisinmaksumääräyksen eräpäivään asti, ja kehottaa komissiota tekemään aloitteen tässä asiassa; 7. Vakuuttaa antavansa täyden tukensa sille varainhoitoasetuksen muutosesityksen sisältämälle säännökselle, jonka komissio on laatinut parlamentin pyynnöstä ja jonka mukaan rahoituksen välittäjien on avattava korkoja tuottavat tilit siten, että korkojen omistaja on komissio, joka suuntaa korkotuoton samaan tarkoitukseen kuin mihin pääoma on tarkoitettu; vaatii, että tällainen säännös sisällytettäisiin tarpeen vaatiessa sisäisten toimien eri alojen asetuksiin; Ulkoiset toimet 8. Muistuttaa, että varainhoitoasetuksen 111 artiklan mukaan tilitalletusten korkoedun on koiduttava yksinomaan kyseisten hankkeiden hyväksi; 9. Huomauttaa kuitenkin, että kertyneiden korkojen asianmukaisen käytön takaamiseksi olisi kaikkiin rahoitussopimuksiin sisällytettävä tilien korkoja koskevat periaatteet, velvollisuus antaa selonteko komissiolle sekä menettely, jonka mukaan korkojen käyttämiseen tarvitaan komission ennalta antama valtuutus; Lainat 10. Kehottaa komissiota sisällyttämään kaikkiin julkisten tai yksityisten luottolaitosten kanssa tehtäviin sopimuksiin - sekä toiminta- että hallintomäärärahojen osalta - selkeät lausekkeet korkoa tuottavien tilapäistilien avaamisesta sekä siitä, että korot kuuluvat komissiolle; 11. Korostaa sitä, että yhteisön varojen tuottamien korkojen omistusoikeus ja oikea käyttö eivät ole pelkästään teknisiä kysymyksiä, vaan koskevat mitä suurimmassa määrin Euroopan unionin moitteettoman varainhoidon ja taloudellisten etujen suojelemisen periaatetta; 12. Kehottaa sen vuoksi SEM 2000 -ohjelmasta vastaavia miettimään, miten voitaisiin parhaalla mahdollisella tavalla alkaa toteuttaa parlamentin vaatimia lainsäädännöllisiä ja hallinnollisia aloitteita; 13. Kehottaa puhemiestään välittämään tämän päätöslauselman komissiolle, neuvostolle sekä valtiovarainministerien henkilökohtaisten edustajien ryhmälle, jonka tehtävänä on SEM 2000 -ohjelman etenemisen seuraaminen.